มีเลือดออกหลังมีเพศสัมพัน แต่ออกมานิดเดียว คิดว่าไม่น่าใช่ประจำเดือน ตอนนี้อายุ19 มีสิทธิที่จะเป็นมะเร็งปากมดลูกไหมคะ กลัวมากเลย แล้วสามารถไปตรวจได้ที่ไหนบ้างคะ ขอราคาไม่แพงมาก
สวัสดีค่ะ การมีเลือดออกหลังจากที่มีเพศสัมพันธ์ อาจเกิดจาก1. การมีเพศสัมพันธ์ที่รุนแรง ใช้ท่าทางพิศดาร หรือมีการใส่สิ่งของในช่องคลอด อาจมีผลทำให้เยื่อบุช่องคลอดเกิดการฉีกขาดเล็กน้อยได้ โดยเลือดที่ออกมักมีปริมาณไม่มาก ไหลแบบซึมๆ และจะหยุดไหลได้เองภายในไม่กี่วัน2. มีการติดเชื้อในช่องคลอด แต่มักมีอาการแสบหรือคันช่องคลอด และมีตกขาวที่ผิดปกติร่วมด้วย3. มีมดลูกอักเสบ แต่จะมีอาการปวดท้องน้อยและตกขาวที่ผิดปกติร่วมด้วย รวมถึงอาการเจ็บท้องน้อยขณะมีเพศสัมพันธ์4. มีติ่งเนื้อที่ปากมดลูกนอกจากนี้ หากอยู่ในช่วงกึ่งกลางของรอบเดือน อาจเป็นเลือดออกช่วงไข่ตกก็ได้หรือหากมีการใช้ยาฮอร์โมนต่างๆ อยู่ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ ก็อาจเป็นสาเหตุได้สำหรับมะเร็งปากมดลูกนั้น พบได้น้อยมากๆ ในคนอายุ 19 ปี และจะมีอาการเลือดออกผิดปกติมาอีกเรื่อยๆ มีตกขาวปนเลือด ปวดท้องน้อย เป็นต้นแนะนำให้สังเกตอาการไปก่อน หากเลือดออกเพียงนิดเดียวแล้วหายไป และไม่ได้มีเลือดออกกะปริดกะปรอยมาอีก ก็ไม่ได้อันตรายอะไร แต่หากยังคงมีเลือดออกทุกครั้งที่มีเพศสัมพันธ์ หรือเกิดอาการเลือดออกกะปริดกะปรอยมาอีกเรื่อยๆ โดยที่ไม่ได้ใช้ยาฮอร์โมนใดๆ หรือมีตกขาวที่ผิดปกติร่วมด้วย ก็ควรไปพบสูติ-นรีแพทย์เพื่อตรวจค่ะ ซึ่งสามารถไปตรวจยังโรงพยาบาลใดก็ได้ สำหรับค่าตรวจก็จะขึ้นอยู่กับแต่ละโรงพยาบาล โดยหากเป็นโรงพยาบาลของรัฐบาล ก็จะถูกกว่าภาคเอกชนค่ะ